ויטלי דיאקוב

ויטלי אלכסנדרוביץ' דיאקוב (ברוסית: Виталий Александрович Дьяков; נולד ב-31 בינואר 1989 בקרסנודר שברוסיה) הוא כדורגלן רוסי המשחק בעמדת הבלם.

קריירת מועדונים
דיאקוב התחיל את צעדיו הראשונים בקריירה בעיר מולדתו קרסנודר. בקיץ 2006 עבר ללוקומוטיב מוסקבה. ויטלי לא זכה למקום בהרכב קבוצת הנוער ולכן באביב 2007 הושאל לסוצ'י 04 ושנה לאחר מכן לגובקין.

כאשר חזר ב-2009, התחיל ויטלי להתאמן עם ההרכב הראשון של לוקומוטיב, אך לא זכה להופעת בכורה בליגת העל. ב-13 במרץ 2009 הופיע לראשונה במדי קבוצת הנוער של לוקומוטיב במשחק מול חימקי שנגמר 2:2, באותו משחק הוא הבקיע שער מפנדל.

בשנת 2010 דיאקוב שוב הושאל, הפעם על ידי הקבוצה השנייה של לוקומוטיב, שם רשם הופעת בכורה ב-18 באפריל נגד טורפדו ולדימיר (2:0). את שערו הראשון במדי לוקומוטיב-2 כבש ב-5 בספטמבר נגד טקסטילשיק איוואנובו.

ב-2011, לאחר שחזר ללוקומוטיב, דיאקוב שוב ניסה להתחרות על מקום בהרכב הבוגרים אך ללא הצלחה. עונת 2011 הפכה לעונה המוצלחת ביותר שלו בקבוצת נוער של לוקומוטיב, כאשר הוא זכה איתה באליפות וקיבל את תואר השחקן המצטיין בקבוצה. במהלך העונה הוא הבקיע 9 שערים ב-27 משחקים ושיחק כקפטן הקבוצה.

בדצמבר 2011 ויטלי דיאקוב, דמיטרי פולוז ועוד כמה שחקנים החליטו לא להאריך את חוזם עם לוקומוטיב ועזבו את המועדון. מאוחר יותר, נשיאת המועדון אולגה סמורודסקייה הודתה בכך שאינה מאמינה שדיאקוב והשאר יצליחו לממש את הפוטנציאל שלהם.

ב-27 בינואר 2012 חתם ברוסטוב ל-3 שנים. ערך הופעת בכורה במדי הצהובים-כחולים ב-27 באפריל בתיקו 1:1 מול טרק גרוזני. בעונה האחרונה שלו בקבוצה הוא שיחק לצד חרבויה מיליץ'. ב-14 ביולי 2017 חתם דיאקוב לשנתיים בסיוואספור.

תארים
רוסטוב
הגביע הרוסי: 2013/2014

קישורים חיצוניים

 סטטיסטיקות ופרופיל באתר התאחדות הכדורגל הרוסית 

בלמי כדורגל רוסים
כדורגלנים רוסים
כדורגלני לוקומוטיב מוסקבה
כדורגלני רוסטוב
כדורגלני דינמו מוסקבה
כדורגלני טום טומסק
כדורגלני סיוואספור
כדורגלני דינמו מינסק
רוסים שנולדו ב-1989